# Lommedalsmesse 2021

# Klokkene ringer

# Informasjon – og stillhet

# *Medliturg informerer om dagens gudstjeneste – fra lesepult. Informasjonen avsluttes med:*

ML: La oss være stille for Gud.

*Stillhet ca 15 sekunder*

# 3 slag med kirkeklokkene

# Prosesjon og preludium/åpningssalme

*Menigheten reiser seg og blir stående under første salme. Dersom det er preludium setter menigheten seg. Liturg gir tegn om at menigheten kan sette seg.*

# Nådehilsen

*Liturg står foran alteret*

L: Nåde være med dere og fred fra Gud vår Far og Herren. Jesus Kristus. La oss be.

# Samlingsbønn

L: La oss be. Først med ord og bevegelser, så bare med bevegelser.

A: Gud, vi takker deg

For at vi får være sammen her

Store og små.

For å be og lytte,

Ta imot og dele med hverandre

I kirka vår.

Amen

Løftesord og syndsbekjennelse  
L: Gud er full av nåde og sannhet.

Gud lar sitt ansikt lyse over oss,

reiser oss opp og gir håp.

*Deretter følger et av følgende skriftord:*

Det står skrevet i Salmenes bok:

Så langt som øst er fra vest, tar han syndene våre bort fra oss.

*eller*

Det står skrevet i Johannes 1.brev:

Dersom vi bekjenner våre synder er Gud trofast og rettferdig så Han tilgir syndene og renser oss for all urett.

*eller*

et annet løftesord knyttet til søndagens tekster.

La oss bøye oss for Gud og be om tilgivelse.

*Liturg snur seg mot alteret og kneler.*

A: Gud, vær meg nådig.

Tilgi meg min synd for Jesu Kristi skyld.

Skap i meg et rent hjerte,

og gi meg kraft til nytt liv ved din hellige Ånd.

# Kyrie

*Liturg reiser seg.*

A: Kyrie, kyrie eleison, kyrie eleison, miskunn deg over oss. (2x)

# Gloria

*Liturg står med løftede hender.*

A: Gloria, gloria, in excelsis Deo (2x).

# Søndagsskole

*Liturg informerer om at søndagsskolen begynner.*

*Barna følger etter fanen mens alle synger:*

A: Lommedalsbarna, her kommer vi!

Vi er i kirken, det er fordi

Jesus har stått opp, han lever i dag!

Det gjør meg kjempeglad.

# Dåp

L: I Faderens og Sønnens og Den hellige ånds navn.

I dag skal *NN/(antall) barn* døpes. I tillit og glede bringer vi *henne/ham/dem* til Kristus i den hellige dåp.

L: La oss takke og be:

Evige Gud, vi takker deg for *dette barnet/disse barna* som du har gitt oss. Du har skapt oss i ditt bilde og i dåpen får vi del i Jesus Kristi seier over ondskap, synd og død. Vi ber deg: Omslutt *NN/henne/ham/dem* med din kjærlighet og ta *henne/ham/dem* inn i din kirke. Amen. .

# Skriftlesning

L: La oss høre hvor vennlig Jesus tar imot barna og åpner Guds rike for dem:

ML/L: De bar små barn til Jesus for at han skulle røre ved dem, men disiplene viste dem bort. Da Jesus så det, ble han sint og sa til dem: «La de små barna komme til meg, og hindre dem ikke! For Guds rike tilhører slike som dem. Sannelig, jeg sier dere: Den som ikke tar imot Guds rike slik som et lite barn, skal ikke komme inn i det.» Og han tok dem inn til seg, la hendene på dem og velsignet dem. Mark 10,13–16

L: La oss høre vår Herre Jesu Kristi ord om dåpen og troen:

ML/L: Jeg har fått all makt i himmelen og på jorden. Gå derfor og gjør alle folkeslag til disipler: Døp dem til Faderens og Sønnens og Den hellige ånds navn og lær dem å holde alt det jeg har befalt dere. Og se, jeg er med dere alle dager inntil verdens ende. Matt 28,18–20

# Dåpssalme

# Dåpens forpliktelse

L: Vil foreldre og faddere reise seg.

Dere skal være vitner om at *NN/dette barnet/disse barna* er døpt med den kristne dåp. Sammen med vår menighet og hele kirken får dere del i et hellig ansvar: å vise omsorg for *henne/ham/dem*, be for *henne/ham/dem* og hjelpe *henne/ham/dem* til selv å be, kjenne Guds ord og delta i den hellige nattverd, så *hun/han/de* kan bli hos Kristus når *hun/han/de* vokser opp.

Foreldre og faddere blir stående.

# Forsakelsen og troen

L: La oss sammen bekjenne forsakelsen og troen, som vi døpes til.

Alle reiser seg.

A: Jeg forsaker djevelen og alle hans gjerninger og alt hans vesen.

Jeg tror på Gud Fader, den allmektige,

himmelens og jordens skaper.

Jeg tror på Jesus Kristus,

Guds enbårne Sønn, vår Herre,

som ble unnfanget ved Den hellige ånd,

født av jomfru Maria,

pint under Pontius Pilatus,

korsfestet, død og begravet,

fór ned til dødsriket,

stod opp fra de døde tredje dag,

fór opp til himmelen,

sitter ved Guds, den allmektige Faders høyre hånd,

skal derfra komme igjen

for å dømme levende og døde.

Jeg tror på Den hellige ånd,

en hellig, allmenn kirke,

de helliges samfunn,

syndenes forlatelse,

legemets oppstandelse

og det evige liv.

Amen.

# Dåpshandlingen

Vannet helles i døpefonten.

L: Evige Gud, du lar vann velle fram og gir verden liv.   
Send din Ånd, og reis barnet/barna vi døper, opp fra dåpens vann til det nye livet med Jesus Kristus, vår Herre. Amen.

*Mellom hver dåp kan det synges et vers fra en egnet salme.*

*Dåpsfølget går fram til døpefont*.

L: Hva heter barnet?

*Den som bærer barnet, sier barnets fornavn.*

L: Vil dere at *NN* skal døpes til Faderens og Sønnens og Den hellige ånds navn og oppdras til et liv i den kristne forsakelse og tro?

*Den som bærer barnet, foreldre/foresatte og faddere, svarer:*

Ja.

*Liturgen ber bønnen før og etter korstegningen med åpen håndflate, vendt mot barnets/dåpskandidatens ansikt.*

L: Gud bevare din inngang og din utgang fra nå og til evig tid.

Jeg tegner deg med det hellige korsets tegn +. Du skal tilhøre den korsfestede og oppstandne Jesus Kristus.

L: *NN,* etter vår Herre Jesu Kristi ord og befaling døper jeg deg til Faderens og Sønnens og Den hellige ånds navn.

*Mens dette sies, øser liturgen med hånden rikelig med vann over hodet til den som døpes, tre ganger.*

*Liturgen legger, gjerne sammen med foreldre/foresatte og faddere, hånden på den døptes hode og sier:*

L: Den allmektige Gud har nå gitt deg sin hellige Ånd, født deg på ny og tatt deg inn i sin troende menighet. Gud styrke deg med sin nåde til det evige liv.

Fred være med deg.

*Dåpsbarnet løftes opp og vendes mot menigheten av den som bærer barnet, eller av liturgen. Følgende ord sies:*

L: Dette er *NN* (fornavn), Guds barn og vår *søster/bror* i Kristus.

# Tenning av dåpslys

Etter at alle er døpt, kan det tennes et lys for hvert barn/hver dåpskandidat. Lysene settes i en lysholder og brenner til gudstjenesten er ferdig.

*Når alle dåpslysene er tent, sier liturgen:*

L: Jesus sier: «Jeg er verdens lys. Den som følger meg, skal ikke vandre i mørket, men ha livets lys.» Joh 8,

# Bønn for dåpsbarna/foreldrebønn

*Dette leddet kan falle bort*L: La oss be for dåpsbarna og oppgaven dere har fått som foreldre

Gud, du som er kjærlighetens kilde,  
du som er livet i vårt eget liv,  
takk for barna vi deler livet med.  
Å være menneske  
og leve her i verden er ikke lett.  
Bevar dem/ fra det som er altfor tungt.  
Takk for at du er et lys i hjertene deres/hennes/hans.   
Takk for at du er nær samme hva som skjer.  
Vi ber deg:  
La få erfare kjærlighet  
og gi kjærlighet videre.  
La hun/han glede seg over at de er til  
og skritt for skritt finne sin egen vei.

La din velsignelse være over   
og over oss alle!

Foreldrebønn:

Gud, vi takker deg for barna våre.   
Takk for tilliten vi har fått som foreldre.  
Så godt vi kan vil vi møte barnas behov  
og gi dem trygghet og oppmerksomhet.  
Gud, du ser vår gode vilje.  
Hjelp oss i denne oppgaven.  
La ditt lys lede oss  
og din kjærlighet bo i hjertene våre.

# Lovprisning

L: Lovet være Gud, vår Herre Jesu Kristi Far, han som i sin rike miskunn har født oss på ny til et levende håp ved Jesu Kristi oppstandelse fra de døde. 1 Pet 1,3

# Eventuell Dåpssalme

# Tekstlesning

*Tekstleser går til lesepult. Begge tekster leses i sammenheng.*

*Lesningen innledes og avsluttes slik det står i tekstboken.*

*Mellom tekstene brukes ordene:*

Det står videre skrevet i …

# Salme

# Preken

*Før evangeliet/prekenteksten leses, reiser menigheten seg og synger:*

A: Salige er de som hører Guds ord og tar vare på det (2x)

Halleluja, halleluja, halleluja, halleluja.

# Salme

*Salmens preg skal være menighetens gjensvar til prekenen. Eventuelt musikk.*

(Trosbekjennelsen)

*Dersom det ikke er dåp bekjennes trosbekjennelsen her.*

# Forbønn

*Her brukes bønn skrevet spesielt for dagen.*

*Menighetssvar mellom bønnene:*

A: Hør vår bønn. Hør vår bønn.  
 La ditt rike komme. La din vilje skje, Gud. Hør vår bønn.

# Takkoffer

*Liturg gir kort informasjon om dagens offerformål.   
Og gjør oppmerksom på at man kan gi på vipps eller i offerposene.*

# Salme før nattverd

*Offer samles inn under denne salmen.*

*Offerposer bæres fram til alteret. De som samler inn, står ved alter til takkebønn er bedt. Legger så posene på alteret.*

# Takkebønn

L: Evige Gud, din er jorden og det som fyller den. Alt vi eier tilhører deg. Av ditt eget gir vi deg tilbake. Ta imot oss og våre gaver i Jesu navn. Amen.

# NATTVERD

*Til nattverden velges det mellom*

***D*** *(Bygger på Emmausfortellingen),*

***E*** *(Bearbeidet etter familiemessen fra 2003)*

*eller* ***F*** *(kortest nattverdsbønn).*

*Liturgen velger etter søndagens tekst og tema.*

*Punktet om å ønske hverandre fred droppes.*

*Liturg gir tegn om at menigheten reiser seg.*  
L: Herren Være med dere.

M: Og med deg være Herren.

L: Løft deres hjerter.

M: Vi løfter våre hjerter til Herren.

L: La oss takke Herren vår Gud.

M: Det er verdig og rett.

# Prefasjon

*Liturgen messer eller fremsier prefasjon i henhold til kirkeårstid eller bønn.*

# Sanctus

A: Hellig, hellig, hellig er Herren Sebaot.

All jorden er full av hans herlighet.

Hosianna i det høyeste.

Velsignet være han som kommer i Herrens navn.

Hosianna i det høyeste.

# Nattverdbønn

*Se gudstjenesteboka.*

# Innstiftelsesordene

L: Vår Herre Jesus Kristus, i den natt da han ble forrådt, tok han et brød, takket, brøt det, gav disiplene og sa: Ta imot og spis! Dette er min kropp som gis for dere. Gjør dette til minne om meg.

Likeså tok han kalken etter måltidet, takket, gav dem og sa: Drikk alle av den. Denne kalk er den nye pakt i mitt blod som utøses for dere så syndene blir tilgitt. Gjør dette så ofte som dere drikker det, til minne om meg.

# Stort er troens mysterium

L: Stort er troens mysterium.

A: Kristus døde, Kristus sto opp, Kristus skal komme igjen. Ham være ære for kjærligheten som er sterkere enn døden.

# Fadervår

A: Vår Far i himmelen.  
La navnet ditt helliges.  
La riket ditt komme.  
La viljen din skje på jorden slik som i himmelen.  
Gi oss i dag vårt daglige brød,  
og tilgi oss vår skyld,  
slik også vi tilgir våre skyldnere.  
Og la oss ikke komme i fristelse,  
men frels oss fra det onde.  
For riket er ditt, og makten og æren i evighet.

# Agnus Dei

A: Du Guds lam, som bærer verdens synder,

miskunne deg over oss.

Du Guds lam, som bærer verdens synder,

miskunne deg over oss.

Du Guds lam, som bærer verdens synder,

gi oss din fred.

*Liturg gir tegn om at menigheten kan sette seg.*

*Liturg og utdelere går frem til der utdelingen skjer, det gis ev. praktisk informasjon, før liturgen sier:*

L: Kom for alt er gjort ferdig!

# Måltidet

*Menigheten kommer fram i midtgangen.*

*Får brød som dyppes i vinen.*

Utdelingsord: Jesu kropp, gitt for deg.  
Jesu blod, utøst for deg.

# Salme/musikk

# *Under utdelingen: salme, og/eller korsang og/eller musikk*

# Tilsigelse

L: Den korsfestede og oppstandne Jesus Kristus har nå gitt oss sitt hellige legeme og blod som han gav til soning for alle våre synder. Han styrke oss og holde oss oppe i en sann tro til det evige liv.

Fred være med dere.

# Takk og bønn

L: La oss takke og be.

Vi takker deg, Gud, for brødet og vinen som gir oss del i Jesu død og oppstandelse og håpet om det evige liv.

*Mens takkebønnes bes, bæres bønnekrukka fram fra sidealteret. Liturg venter til krukka er kommet, løfter den og fortsetter:*

L: Gud, du som er livets kilde. Du ser våre lys og hører våre bønner

- de vi bærer i hjertet  
- de vi har skrevet  
- de vi ennå ikke har ord for.

*Bønnekrukka settes på alteret. Liturgen fortsetter:*

L: Hjelp oss å høre det rop du har hørt, å se den nød du har sett, og å elske vår neste som oss selv.

Kunngjøringer

*Liturgen går fram foran alteret.*

# Velsignelsen

*Innledes enten med:*

L: Ta imot velsignelsen.

L: Herren velsigne deg og bevare deg.

Herren la sitt ansikt lyse over deg og være deg nådig.

Herren løfte sitt åsyn på deg, og gi deg fred.

# 3x3 slag med kirkeklokkene

*Liturgen kneler eller står vendt mot alter.*

# Postludium/salme *Musikk eller salme*

# Utsendelse

L: Gå i fred. Tjen Herren med glede.